b'\n_START_ARTICLE_\nTajmir\n_START_PARAGRAPH_\nTajmir je pesni\xc5\xa1ka zbirka Milana Vinceti\xc4\x8da. Zbirka je iz\xc5\xa1la leta 1991 pri Pomurski zalo\xc5\xbebi.\n_START_SECTION_\nVsebina\n_START_PARAGRAPH_\nZbirka je razdeljena v sedem ciklov s po sedmimi pesmi v vsakem z uvodno in zaklju\xc4\x8dno pesmijo: Pesem o za\xc4\x8detku in Pesem o koncu. Ti dve pesmi tudi uvajata eroti\xc4\x8dno pri\xc4\x8dakovanje in hrepenje, ki pri koncu dobita ironi\xc4\x8den komentar._NEWLINE_Pesnik uvaja novo obliko pesmi - tri \xc5\xa1tirivrsti\xc4\x8dne kitice. Prva kitica je podalj\xc5\xa1ana s dvosti\xc5\xa1jem, ki pretrga gladki tok pesmi in tako ustvari dramati\xc4\x8dni u\xc4\x8dinek._NEWLINE_V pesmi se vra\xc4\x8da lirski subjekt, ki tokrat ne nastopa le kot komentar, temve\xc4\x8d tudi kot glavna oseba dogajanja, predvsem v cilih Intima, Absint, Spleen in Predmeti. Pesnik se med svojimi \xc4\x8dustvi sprehaja kot neprizadet opazovalec, ki si sebe ogleduje le kot zanimivo pokrajino.'